text: Витамини - Терапевтичен и Логопедичен център в Пловдив
  Баховa терапия
  Homepage > Блог > Здраве > Витамини
  Коментари Витамини Коментари
  Витамин С е много силен антиоксидант, който преминава безпроблемно кръвно-мозъчната бариера; присъства във високи концентрации в мозъчната тъкан; допринася за производството на невротрансмитери, като допамин; и защитава клетките от уврежданията от свободните радикали. Многобройни изследвания показват, че по-високите количества витамин С в кръвта стимулират когнитивните постижения очевидно на всяка възраст и предпазват от възрастовата мозъчна дегенерация, включително Алцхаймерова болест и инсулт.
  Витамин С се бори срещу менталния упадък
  Витамин С е от изключителна важност за предпазване на стареещия мозък от увреждания. Колкото повече е той, толкова по-малко вероятно е да изгубите една или друга мозъчна функция. Особено впечатляващи са доказателствата от австралийски изследователи в Университета на Сидни. В проучване на 117 възрастни хора те установяват, че вероятността онези от тях, които вземат добавки с витамин С, да получат сериозни когнитивни нарушения, е 40% от вероятността за не вземащите витамин С, както показват резултатите от Mini Mental State Examination (MMSE). Това е вярно независимо от образователното ниво. Когато използващите добавки консумират и богата на витамин С диета, рискът от интелектуален упадък намалява още повече – до 32%.
  Витамин С като защитник срещу инсулт
  Основен начин, по-който витамин С изглежда предпазва от ментален упадък, е като защитава от мозъчно-съдова болест, а именно-инсулт. "Субклиничният дефицит на витамин С предвещава нарушени когнитивни функции при възрастните хората. Високата консумация на витамин С предпазва и от влошаване на когнитивните функции, и от мозъчно-съдова болест. Голям процес от когнитивния упадък при възрастните хора има съдов произход."
  Как витамин С се бори с инсулта? Потиска аномалиите, включително образуването на съсиреци в каротидната артерия, което е сигнал за ментален упадък и инсулт. Изследователят Стивън Кричевски в Университета на Тенеси открива, че стените на каротидните артерии на жени над петдесет и петгодишна възраст, които вземат добавки с витамин С, не са толкова удебелени, което означава, че през тях могат да преминават повече кръв и кислород към мозъка. Това е изключително важно, тъй като, удебелените стени на каротидните артерии са предвестник за влошаване на паметта и когнитивните функции след шейсет и петата година от живота. Витамин С регулира също така съдовите функции – разширяването и свиването на артериите и протичането на кръвта през тях – по начини, които възпрепятстват движението на кръвни съсиреци, които могат да запушат мозъчни съдове. Витамин С прави плаките "по-стабилни", което намалява вероятността за отделяне на частици от тях и образуването на съсиреци.
  Как влияе на мозъка витамин С?
  Най-явната сила на витамин С е като антиоксидант. Водещият изследовател Лестър Пакър казва, че витамин С е един от петте най-мощни антиоксиданта, заедно с витамин Е, коензим Q 10, липоевата киселина и глутатиона. Като антиоксидант той защитава мозъчните клетки от прекомерни увреждания от щурма на свободните радикали. Хора с Алцхаймерова болест имат много по-ниски нива на витамин С в цереброспиналната течност от здравите млади хора. Витамин С обаче е повече от антиоксидант. Той улеснява предаването на сигнали в мозъка. Може директно да влияе на електрическите импулси, на синтеза (мозъкът се нуждае от витамин С за производството на допамин и адреналин) и освобождаването на невротрансмитери и преминаването им през клетъчните синапси. Умерена доза от 500 до 1000 мг. Витамин С дневно се смята достатъчна за защита на мозъка. Витамин С е невероятно безопасен в много големи дози.
  Витамин С има основна функция за предпазване на децата от неблагоприятните ефекти на ваксинациите и други стрес-провокиращи фактори.
  Тъй като хората не могат сами да синтезират витамина и затова са напълно зависими от приема на вит. С, допълнителни количества са необходими при стресови ситуации като ваксинации, инфекции и други заболявания, при емоционален стрес. Известно е, че витамин С има множество въздействия върху човешкото тяло, които може да бъдат отнесени към децата-аутисти:
  Витамин С неутрализира вредните оксиданти (оксидативен стрес) като хидроксилния радикал (ОН¯) и регенерира витамин Е в редуцираната му форма, като така прави възможно пълното му включване в обменните процеси.
  Когато витамин С участва в анти-оксидативните процеси, се образуват аскорбатни радикали, които са сравнително безвредни и лесно се трансформират в активни аскорбати.
  Витамин С стимулира отделянето на мед като по този начин спомага намаляването на стреса. Всички деца аутисти имат завишени нива на мед.
  Витамин С, също така, стимулира освобождаването от тежки метали като живак, олово, кадмий и никел.
  Витамин С е необходим за образуването на L-карнитин, който от своя страна е нужен за нормалното изгаряне на мазнини и превръщането им в енергия на вътрешноклетъчно ниво.
  Витамин С подпомага фолатния метаболизъм чрез превръщане на фолиевата във фолинова киселина.
  Витамин С помага при децата с тежък запек и стимулира червата; твърде висока доза може да причини диария, но не носи други опасности.
  Водноразтворим и/ или мастноразтворим витамин С
  Витамин С не прониква лесно в мозъка, тъй като кръвномозъчната бариера е пропусклива само за мастноразтворими вещества. По този начин мозъкът се защитава от токсични субстанции. Използвайки мастноразтворимата форма на витамин С (аскорбил палмитат), става възможно транспортирането на по-голямо количество от витамина до мозъка. За да се предотврати следните резултати – тялото да използва твърде големи количества от мастноразтворимия витамин С на други места или да го превърне във водоразтворим вит. С, е добре винаги да се съчетава с водоразтворимата форма, във вид на аскорбат. Това е некиселинна форма, в съединение с минерал като калций, калий, магнезий или цинк. Това позволява прилагането и на минерали паралелно с вит. С. Некиселинната форма на витамин С по принцип се отличава с по-добра поносимост. Важна функция на вит. С в мозъка е редуцирането на оксидативния стрес. Тя се осъществява чрез освобождаването от свободните радикали и чрез процес на образуване на метилати от различни вещества.
  Човешките същества и морските свинчета са единствените бозайници, които не могат сами да синтезират вит. С, тъй като ни липсва ензим, необходим за процеса. Проучване е установило, че мишките произвеждат количество вит. С, равняващо се на 12-13 грама, ако го приравним към човешкото тегло. Коза, поставена е условия на стрес, може обаче да синтезира до 100 грама (не милиграма!) дневно. Ако всички бозайници произвеждат големи количества вит. С, за да се борят със стреса, как е възможно ние да продължаваме да смятаме, че 60 мг вит. С дневно са достатъчни за хората?
  Колкото по-болен е човек, толкова по-голяма нужда има от витамин С и толкова по-висока става чревната поносимост към него.
  Джийн Карпър, "Вашият чудодеен мозък", Изд. "Анхира", София, 2018
  Смитс, Т., "Аутизмът: Отвъд пределите на отчаянието", ХомеоХелп, 2015
  Tags Алцхаймер, Антиоксидант, Аскорбил палмитат, Аутизъм, Ваксини, Витамин Е, Витамин С, Витамини, Инсулт, Когнитивни фукции, Мозъчни увреждания, Стрес